title: Sélune
text: Ar Sélune zo ur stêr 91 km hed eus Normandi. Redek a ra e departamant ar Manche. En em deurel a ra e Bae Menez-Mikael, e-kichen Avranches, tost da aber ar stêr Sée. E-touez ar c’hêrioù treuzet gant ar Sélune emañ Barenton, Saint-Hilaire-du-Harcouët ha Ducey.
  
   Pontoù e Pontaubault.
  
  Adstêrioù
   an Oir e Ducey
   ar Beuvron e Saint-Aubin-de-Terregatte
   al Lair e Saint-Laurent-de-Terregatte
   an Airon e Saint-Hilaire-du-Harcouët
   an Argonce e Parigny
   ar Gueuche e Milly
   ar c'h-Cance e Notre-Dame-du-Touchet
  
  Istor
  
  Krennamzer 
  E-pad ur pennad e talveze ar stêr-mañ da verkañ ar vevenn etre Breizh ha Normandi, etre 933 ha 1009. Goude-se e voe kaset an harzoù un tammig pelloc’h er c’hornôg, war ar stêr Kouenon.
  
  kantved 
  Eil brezel-bed, 1944: tost didorr e oa ar pont-hent e Pontaubault pa voe kemeret gant Trede Lu SUA (, ,  ha  Korf Lu) ar Jeneral Patton. Kemeret e voe ar pont gant ur rakward SUAat eus ar 4 Rannlu d'an 30 met adtapet e voe d'an 31 gant Kampfgruppe alaman al Letanant-Koronal Bacherer. En abardaevezh e voe tapet en-dro gant harz-lammourion SUAat. Kerkent e voe lakaet soudarded Patton da dremen, hag e-dan tri devezh e c'hellas tremen seizh rannlu, d.l.e. tremen 100 000 soudard ha 1 500 karr a-bep seurt evit mont war-zu Entraven, Dinan, Roazhon, Naoned, al Liger, Alençon ha Le Mans.
  
  Notennoù
  
  Liammoù diavaez
  Ar Sélune e lec’hienn SANDRE
  
  Stêrioù Normandi